Държавен вестник, бр. 79, 2012 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  79
Лаборатория по патологична анатомия и 
патологична физиология, оборудвана с маса, ин­
струментариум за извършване на аутопсия, лични 
предпазни средства, хладилни камери, макро­
скопски препарати, уреди за стерилизация и др.
Лаборатория по фармакология, оборудвана с 
лекарствени средства, табла, везни, каталог за 
лекарствените продукти и др.
Лаборатория по акушерство и гинекология, 
оборудвана с маса, фантом, инструментариум 
за акушерска помощ, пособия за изкуствено 
осеменяване и др.
Лаборатория по хирургия и ортопедия, обо­
рудвана с маса, хирургични и ортопедични ин­
струменти, превързочни материали, препарати за 
дезинфекция, мивки с топла вода и др.
Лаборатория по ветеринарно-санитарна екс­
пертиза и технология на продукти от животин­
ски произход, оборудвана с маса, лабораторно 
оборудване (термостат, центрофуга, микроскоп, 
везни, трихинолоскоп и компресорно стъкло за 
трихинолоскопиране и др.).
6. Изисквания към обучаващите по теория и 
практика
Право да преподават по теория и практика по 
професията „Ветеринарен техник“ – трета степен 
на професионална квалификация, имат лица с об­
разователно-квалификационна степен „магистър“ 
от професионално направление „Ветеринарна ме­
дицина“ от Класификатора на областите на висше 
образование и професионалните направления, 
приет с ПМС № 125 от 2002 г. (обн., ДВ, бр. 64 
от 2002 г.; изм., бр. 94 от 2005 г.), или „доктор“ 
на ветиринарномедицинските науки.
Препоръчително е на всеки три години обу­
чаващите да преминават курс за актуализиране 
на професионалните знания и умения.
9021
МИНИСТЕРСТВО  
НА КУЛТУРАТА
МИНИСТЕРСТВО  
НА ВЪТРЕШНИТЕ РАБОТИ
ПРОКУРАТУРА 
НА РЕПУБЛИКА БЪЛГАРИЯ
ИНСТРУКЦИЯ № 1 
от 5 октомври 2012 г.
за взаимодействие между Министерството на 
културата, Министерството на вътрешните ра-
боти и Прокуратурата на Република България 
срещу престъпните посегателства, имащи за 
предмет културни ценности
Раздел I
Общи положения
Чл. 1. (1) С тази инструкция се урежда взаи­
модействието между органите и/или оправомо­
щените лица на Министерството на културата 
(МК), Министерството на вътрешните работи 
(МВР) и Прокуратурата на Република Бълга­
рия (ПРБ) срещу престъпните посегателства, 
имащи за предмет културни ценности.
(2) Органите и оправомощените лица по 
ал. 1 осъществяват взаимодействието си при 
запазване на тяхната независимост и функции, 
определени в действащото законодателство.
Чл. 2. Ръководството на взаимодействието 
и контрола по прилагането на инструкцията 
се упражняват от ръководителите на ведом­
ствата по чл. 1, ал. 1.
Раздел II
Ред и начини за осъществяване на взаимо-
действието
Чл. 3. Взаимодействието по чл. 1 се осъ­
ществява чрез:
1. създаване на постоянно действаща меж­
дуведомствена комисия;
2. определяне на служители за контакт;
3. създаване на съвместни екипи;
4. определяне на лица, които могат да 
предоставят експертна помощ;
5. оказване на съдействие с цел установя­
ване, предотвратяване и противодействие на 
престъпни посегателства, имащи за предмет 
културните ценности; 
6. обмен на информация;
7. провеждане на съвместни обучителни и 
квалификационни мероприятия.
Чл. 4. (1) За координация на дейностите 
по тази инструкция се създава постоянно 
действаща междуведомствена комисия със 
заповед на министъра на културата, министъра 
на вътрешните работи и главния прокурор на 
Република България.
(2) В състава на постоянно действащата 
междуведомствена комисия участват проку­
рор от Върховната касационна прокуратура, 
служители от главните дирекции на МВР с 
дейности по противодействие на престъпле­
нията с предмет културни ценности и пред­
ставители на съответните специализирани 
дирекции на МК.
(3) Задачите на междуведомствената ко­
мисията са: 
1. разглеждане, обработка и анализ на ин­
формация за престъпни посегателства, имащи 
за предмет културни ценности;
2. анализ на риска за целите на взаимо­
действието;
3. координация на дейността по взаимо­
действие на структурите по чл. 1, ал. 1;
4. планиране и участие в съвместни обу­
чителни и квалификационни мероприятия; 
5. иницииране на нормативни промени, 
свързани с престъпни посегателства с предмет 
културните ценности.
(4) Организацията на дейността на комиси­
ята се определя със заповедта по ал. 1.
(5) Междуведомствената комисия изготвя 
общ годишен доклад за взаимодействието до 
ръководителите на ведомствата по чл. 1, ал. 1. 
Чл. 5. (1) За целите на взаимодействието 
по тази инструкция министърът на културата, 
министърът на вътрешните работи и главният 
прокурор със свои заповеди определят длъж­
ностни лица – служители за контакт, осъ­